హిల్లరీ డఫ్
హిల్లరీ ఎర్హర్డ్ డఫ్ (28 సెప్టెంబరు 1987న జననం) ఒక అమెరికా నటి మరియు రికార్డింగ్ కళాకారిణి. చిన్నతనంలో స్థానిక రంగస్థల నాటకాలు మరియు బుల్లితెర వాణిజ్య ప్రకటనల్లో నటించిన తర్వాత "లిజ్జీ మెక్‌గ్యూరీ" అనే బుల్లితెర ధారావాహికంలో ప్రధాన పాత్ర పోషించడం ద్వారా డఫ్ గుర్తింపు పొందింది. అప్పటి నుంచి డఫ్ ప్రతిష్టాత్మక చిత్రాలపై దృష్టి సారించింది. ఆమె నటించిన "చీపర్ బై ది డజన్" (2003), "ది లిజ్జీ మెక్‌గ్యూరీ మూవీ" (2003) మరియు "ఎ సిండ్రెల్లా స్టోరీ" (2004) వంటి చిత్రాలు ఘనవిజయం సాధించాయి.
డఫ్ అనంతరం మూడు RIAA-గుర్తింపు పొందిన ప్లాటినం ఆల్బమ్‌లను విడుదల చేయడం ద్వారా పాప్ సంగీతంలోకి అడుగుపెట్టింది. ఫిబ్రవరి, 2007 నాటికి ప్రపంచవ్యాప్తంగా పదమూడు మిలియన్ రికార్డులు అమ్ముడయ్యాయి. ఆమె తొలి స్టూడియో ఆల్బమ్ "మేటామోర్ఫోసిస్" (2003) ట్రిపుల్ ప్లాటినంగా గుర్తింపు పొందింది. అనంతరం ఆమె హిల్లరీ డఫ్ (2004) మరియు "మోస్ట్ వాంటెడ్" (2005) అనే మరో రెండు ప్లాటినం ఆల్బమ్‌లను విడుదల చేసింది. డఫ్ విడుదల చేసిన మూడో స్టూడియో ఆల్బమ్ "డిగ్నిటీ" (2007) ఆగస్టు, 2007లో బంగారు గుర్తింపును పొందింది. USలో ఇప్పటివరకు అత్యధికంగా అమ్ముడైన "విత్ లవ్" మరియు "స్ట్రేంజర్" అనే రెండు పాటలను ఆమె తర్వాత విడుదల చేసింది.
నవంబరు, 2008లో ఆమె గ్రేటెస్ట్ హిట్స్ ఆల్బమ్ "బెస్ట్ ఆఫ్ హిల్లరీ డఫ్‌"కు సంబంధించిన "రీచ్ అవుట్" అనే పాటను విడుదల చేసింది. బిల్‌బోర్డ్ హాట్ డాన్స్ క్లబ్ ప్లే చార్ట్‌లో #1 స్థానంలో నిలిచిన ఆమె పాటల్లో అది మూడోది.
డఫ్ తర్వాత స్టఫ్ బై హిల్లరీ డఫ్ మరియు ఫెమ్మీ ఫర్ DKNY జీన్స్ సహా దుస్తుల సముదాయాన్ని మరియు ఎలిజబెత్ ఆర్డెన్‌తో కలిసి రెండు ప్రత్యేకమైన సుగంధ పరిమళాలను ఆవిష్కరించింది. "మెటీరియల్ గర్ల్స్" చిత్రం ద్వారా డఫ్ మరియు ఆమె తల్లి నిర్మాతలుగా అవతరించారు. త్వరలో రానున్న స్వతంత్ర చిత్రం "అకార్డింగ్ టు గ్రేటా"కు డఫ్ ఎగ్జిక్యూటివ్ ప్రొడ్యూసర్‌గా వ్యవహరిస్తోంది.
డఫ్ 28 సెప్టెంబరు 1987న టెక్సాస్‌లోని హోస్టన్‌లో జన్మించింది. ఆమె గృహిణియైన సుసాన్ కొలీన్ (కాబ్ వంశమునకు చెందినది) మరియు చలనచిత్ర నిర్మాత, భర్త రాబర్డ్ ఎర్హర్డ్ డఫ్‌ దంపతులకు జన్మించిన రెండో సంతానం. వరుస వసతి దుకాణాల (నిత్యవసర సరకుల దుకాణంగా చెప్పొచ్చు) వ్యాపారంలో అతను భాగస్వామి. అందువల్ల తమ కుటుంబానికి చెందిన వసతి దుకాణం యొక్క వ్యాపారం చూసుకోవడానికి అతను హోస్టన్‌లోని తమ నివాసం వద్దనే ఉండేవాడు. ఆమెకు నటి/గాయనియైన హేలీ డఫ్ అనే సోదరి ఉంది. హేలీతో పాటు నటనలో శిక్షణ తీసుకోమని హిల్లరీ డఫ్‌ను ఆమె తల్లి ప్రోత్సహించేది. దాని ఫలితంగా అనేక స్థానిక రంగస్థల సంగీత నాటకాల్లో వారిద్దరూ చక్కటి ప్రతిభను కనబరిచి, అందరి ప్రశంసలు అందుకున్నారు. వారిద్దరికి వరుసగా ఎనిమిది మరియు ఆరేళ్ల వయసున్నప్పుడు శాన్ ఏంటోనియోలో కోలంబస్ బల్లెట్‌మెట్ సంస్థ నిర్వహించిన నృత్యనాటకం "ది నట్‌క్రాకర్ సూట్"లో పాల్గొన్నారు. నటనను వృత్తిగా ఎంపిక చేసుకోవాలన్న ఆలోచన సోదరీమణులిద్దరికి అత్యంత ఉత్సుకతను కలిగించింది. ఫలితంగా వారిద్దరూ తమ తల్లితో కలిసి కాలిఫోర్నియాకు మకాం మార్చారు. అందువల్ల తమ నివాసం వద్ద వ్యాపార కార్యకలాపాలను చూసుకోవడానికి డఫ్ తండ్రి హోస్టన్‌లోనే ఉండిపోయాడు. (నటీనటుల) ఎంపిక పరీక్షలు మరియు సంప్రతింపులు జరిగిన కొన్నేళ్లకు డఫ్ సోదరీమణులు పలు బుల్లితెర వాణిజ్య ప్రకటనలల్లో నటించారు.
డఫ్ తొలుత చిన్న చిన్న పాత్రలు పోషిస్తుండేది. 1997లో హాల్‌మార్క్ ఎంటర్‌టైన్‌మెంట్ రూపొందించిన పాశ్చాత్య ధారావాహికం "ట్రూ విమెన్‌"లో పెద్దగా గుర్తింపులేని పాత్ర ద్వారా డఫ్ తన నటనా జీవితాన్ని మొదలుపెట్టింది. 1998లో రచయిత-దర్శకుడు విలార్డ్ కరోలి రూపొందించిన సమష్టి హాస్యనాటకం "ప్లేయింగ్ బై హార్ట్‌"లో ఆమె చిరు పాత్రధారిగా కన్పించింది. 1998లో నేరుగా వీడియో రూపంలో విడుదలయిన "కేస్పర్ మీట్స్ వెండీ" చిత్రం ద్వారా ఆమె తొలిసారిగా నటిగా పరిచయమైంది. అది దీనికి కొనసాగింపు చిత్రం. అందులో ఆమె యానిమేటెడ్ పాత్రధారి కేస్పర్‌కు సన్నిహితురాలిగా యువ మంత్రగత్తె వెండీగా కన్పించింది. ఈ చిత్రం ఎక్కువగా నిరుత్సాహ సమీక్షల ద్వారా విడుదలయింది.
కథ్లీన్ కేన్ నవల ఆధారంగా 1999లో రూపొందించిన బుల్లితెర చిత్రం "ది సోల్ కలెక్టర్"లో డఫ్ సహాయక పాత్రను పోషించింది. అందులో తన పాత్రకు "బెస్ట్ పెర్ఫార్మెన్స్ ఇన్ ఎ TV మూవీ ఆర్ పైలట్ (సపోర్టింగ్ యంగ్ యాక్ట్రెస్)" కింద డఫ్ యంగ్ ఆర్టిస్ట్ అవార్డ్‌ను గెలుచుకుంది.
2000లో NBC ప్రసారం చేసిన హాస్యనాటకం "డాడియో" తొలి ఘట్టంలో ఒకానొక బాలనటిగా నటించడం ద్వారా డఫ్ తొలిసారిగా చక్కటి గుర్తింపు పొందింది. ఆమె సహనటుడు మైఖేల్ చిక్లిస్ ఆమె గురించి ఇలా అన్నాడు, "ఆమెతో మొదటి రోజు పనిచేసిన అనంతరం, నేను నా భార్యతో ఇలా చెప్పినట్లు గుర్తు, 'ఈ అమ్మాయి భవిష్యత్‌లో చలనచిత్ర నటిగా అవతరిస్తుంది'. తనకు కేటాయించిన పాత్రను అవలీలగా చేసుకుపోవడం మరియు అందులో సులభంగా ఇమిడిపోయింది." "డాడియో" ప్రసారానికి ముందు డఫ్ ఆ ప్రాజెక్టు నుంచి తప్పించబడింది. ఫలితంగా నటనా జీవితాన్ని కొనసాగించడంపై ఆమెలో అసంతృప్తి పెరిగింది. అయితే, ఆమె మేనేజర్ మరియు తల్లి ఆమెను బుజ్జగించారు. వారం రోజుల అనంతరం పిల్లల బుల్లితెర ధారావాహికం "లిజ్జీ మెక్‌గ్యూరీ"కి ఆమె విజయవంతంగా ఎంపికయింది. అందులో వికృతమైన అయితే సగటు మధ్యతరగతి విద్యార్థినిగా ఆమె ప్రధాన పాత్రను పోషించింది. ఆమె యుక్తవయస్సు ప్రవేశంపై ఆ కార్యక్రమం దృష్టి సారించింది..
"లిజ్జీ మెక్‌గ్యూరీ" తొలుత డిస్నీ ఛానల్‌లో ప్రసారమయింది. అందులో చేసిన పాత్ర ద్వారా ఆమె ఏడు మరియు పద్నాలుగేళ్ల మధ్య వయస్కుల్లో విపరీతమైన గుర్తింపు పొందింది. "న్యూయార్క్ డైలీ న్యూస్" విమర్శకుడు రిచర్డ్ హఫ్ ఆమెను "2002 యొక్క అన్నెట్టీ ఫ్యూనిసెల్లో"గా అభివర్ణించాడు. "లిజ్జీ మెక్‌గ్యూరీ" కోసం 65 ఘట్టాలను డఫ్ విజయవంతంగా పూర్తి చేసిన అనంతరం చిత్రాలు మరియు వీక్షకుల సంఖ్య ఎక్కువగా ఉండే కీలక సమయంలో ABCలో బుల్లితెర ధారావాహికాన్ని ప్రసారం చేయడం ద్వారా ఆమెను తమ సంస్థలోనే కొనసాగించాలని డిస్నీ భావించింది. అయితే ప్రతిపాదిత ధారావాహికానికి డఫ్‌కు తగినంత పారితోషికం ఇవ్వడం లేదని ఆమె ప్రతినిధులు చెప్పడంతో ఆ ప్రయత్నం కాస్తా విఫలమయింది. "క్యాడెట్ కెల్లీ" (2002) అనే డీస్నీ ఛానల్ బుల్లితెర చిత్రంలోనూ డఫ్ నటించింది. అది డిస్నీ నెట్‌వర్క్ 19 ఏళ్ల చరిత్రలోనే అత్యంత ఆదరణ పొందినదిగా రికార్డు సృష్టించింది. అందులో ఆమె ఒక స్వేచ్ఛాయుతమైన అమ్మాయిగా మిలిటరీ పాఠశాలలో చేరుతుంది. అయితే అక్కడి కఠిన నిబంధనలు మరియు క్రమశిక్షణతో కూడిన వాతావరణానికి అలవాటుపడటం ఆమెకు చాలా కష్టంగా అనిపిస్తుంది.
హాస్యనాటకం "లిజ్జీ మెక్‌గ్యూరీ" ప్రారంభానికి ముందు డఫ్ తొలుత "హ్యూమన్ నేచర్" (2002) అనే రంగస్థల చలన చిత్రంలో నటించింది. కేన్స్ మరియు సన్‌డాన్స్ చలనచిత్రోత్సవాల్లో దానిని తొలిసారిగా ప్రదర్శించారు. చార్లీ కౌఫ్‌మన్ రచయితగా మైఖేల్ గాండ్రీ దర్శకత్వం వహించిన ఈ చిత్రంలో ఒక మహిళా ప్రకృతిధర్మవాదిగా ప్యాట్రిసియా ఆర్‌క్వెట్టీ నటించింది. అందులో ఆర్‌క్వెట్టీ యొక్క బాలనటి పాత్రను డఫ్ పోషించింది. అదే ఏడాదిలో "లిజ్జీ మెక్‌గ్యూరీ" పాటల కోసం బ్రూక్ మెక్‌క్లైమాంట్ రాసిన "ఐ కాంట్ వెయిట్" ఆల్బమ్‌ యొక్క ప్రధాన గీతం మరియు తొలి "డిస్నీమానియా" సంగీత ఆల్బమ్ కోసం "ది టికి టికి టికి రూమ్" అనే పాటను డఫ్ రికార్డు చేసింది. "శాంటా క్లాజ్ లేన్" (2002) అనేది ఆమె తొలి ఆల్బమ్. అందులో డఫ్ తన సోదరి హేలీ, లిల్ రోమియో మరియు క్రిస్టినా మిలియాన్‌లతో చేసిన యుగళగీతాలు సహా క్రిస్మస్‌కు సంబంధించిన పాటలున్నాయి. డిస్నీ ఛానల్ కోసం ఆమె చేసిన "టెల్ మి ఎ స్టోరీ (అబౌట్ ది నైట్ బిఫోర్)," అనే పాట U.S. "బిల్‌బోర్డ్" 200 ఆల్బమ్ చార్ట్‌లో 154వ స్థానంలో నిలిచింది. అంతేకాక బంగారు గుర్తింపును కూడా పొందింది.
2003లో ప్రతిష్టాత్మక చిత్రం "ఏజెంట్ కాడీ బ్యాంక్స్" లో ఫ్రాంకీ మ్యూనిజ్ సరసన డఫ్ తొలిసారిగా నటించింది. ఈ చిత్రానికి సానుకూల సమీక్షలు రావడం మరియు విజయవంతంగా ప్రదర్శించబడటంతో కొనసాగింపును కూడా చిత్రీకరించారు. అయితే అందులో డఫ్‌కు అవకాశం లభించలేదు. అదే ఏడాదిలో "ది లిజ్జీ మెక్‌గ్యూరీ మూవీ" కోసం డఫ్ లిజ్జీగా తన పాత్రను మళ్లీ చేసింది. దానికి మిశ్రమ స్పందన వచ్చింది. ఈ చిత్రంపై కొందరు విమర్శకులు "స్పియర్స్‌కు "క్రాస్‌రోడ్స్" తరహాలో ఇది డఫ్‌కు సానుకూల ప్రచారం కల్పించింది," అని వ్యాఖ్యానిస్తే, మరికొందరు సాధారణ రీతిలోనే సానుకూల మరియు ప్రోత్సాహకర సమీక్షలు ఇచ్చారు. ఆ ఏడాది తర్వాత "చీపర్ బై ది డజన్" అనే కుటుంబ కథా చిత్రంలో స్టీవ్ మార్టిన్ మరియు బోనీ హంట్ దంపతులకు పుట్టిన 12 మంది పిల్లల్లో ఒకరుగా డఫ్ నటించింది. అది ఆమె నటించిన అత్యధిక వసూళ్లు సాధించిన చిత్రంగా ఇప్పటికీ నిలిచింది. దానికి కొనసాగింపుగా తీసిన "చీపర్ బై ది డజన్ 2" (2005)లో ఆమె తన పాత్రను తిరిగి చేసింది. అయితే అది తొలి చిత్రం మాదిరిగా విజయం సాధించలేకపోయింది. అంతేకాక విమర్శకుల వ్యాఖ్యలను కూడా మూటగట్టుకుంది.
డఫ్ యొక్క తొలి పూర్తిస్థాయి స్టూడియో ఆల్బమ్ "మేటామోర్ఫోసిస్" (2003) U.S. మరియు కెనడియన్ చార్ట్స్‌లో అగ్రస్థానాన్ని ఆక్రమించింది. అంతేకాక మే, 2005 3.7 మిలియన్లకు పైగా కాపీలు అమ్ముడయ్యాయి. "సో యస్టర్‌డే" అనే పాట (ది మ్యాట్రిక్స్ చేత సహరచన మరియు నిర్మాణం చేయబడింది) వివిధ దేశాల్లో విజయవంతమైన తొలి పది పాటల్లో అగ్రస్థానంలో నిలవగా, తర్వాతి స్థానంలో "" నేపథ్య గీతం "కమ్ క్లీన్" నిలిచింది. "లిటిల్ వాయిస్" అనే మూడో పాట U.S.లో విడుదల కాలేదు. ఆస్ట్రేలియాలో స్వల్పంగా ఆదరణ పొందింది. 2003 ఆఖర్లో మేటామోర్ఫోసిస్ టూర్ పేరుతో డఫ్ తన తొలి కచేరీ పర్యటనను, తర్వాత మోస్ట్ వాంటెడ్ టూర్‌ను నిర్వహించింది. పెద్ద నగరాల్లో నిర్వహించ తలపెట్టిన పలు కచేరీలకు టిక్కెట్లు పూర్తిగా అమ్ముడైపోయాయి.
అనేక బుల్లితెర కార్యక్రమాల్లో డఫ్ అతిథి పాత్రలు చేసింది. అలాగే మార్చి, 2000లో వైద్య ధారావాహికం "చికాగో హోప్‌"లో ఆమె తొలిసారిగా ఒక అనారోగ్య శిశువుగా కన్పించింది. 2003లో "జార్జ్ లోపెజ్" ఘట్టంలో ఆమె అలంకరణ వస్తువుల విక్రయకర్తగా నటించింది. అనంతరం 2005లో అదే కార్యక్రమంలో కార్మెన్ పాత్ర (మాసిలా లూషా) యొక్క స్త్రీవాది కవయిత్రి మిత్రురాలిగా కెంజీ పాత్రలో ఆమె తిరిగి దర్శనమిచ్చింది. 2003లో "అమెరికన్ డ్రీమ్స్" చిత్రంలో డఫ్ తన సోదరి హేలీతో కలిసి నటించింది. అదే విధంగా 2005లో "జోన్ ఆఫ్ ఆర్కాడియా" అనే బుల్లితెర ధారావాహికంలో సహవిద్యార్థినిగా మరియు విగ్రహారాధ్యురాలిగా ప్రధాన పాత్రను పోషించింది.
డఫ్ తన పూర్తిస్థాయి రెండో ఆల్బమ్‌ను తన పేరు "హిల్లరీ డఫ్" తోనే విడుదల చేసింది. అందులోని కొన్ని పాటలను ఆమె సహరచన చేసింది. ఆమె పదిహేడవ పుట్టినరోజు (సెప్టెంబరు, 2004లో) సందర్భంగా అది విడుదలయింది. U.S.లో #2 మరియు కెనడాలో #1 స్థానాన్ని సాధించాయి. ఒక్క US పాట "ఫ్లై" తోనే ఎనిమిది నెలల్లో ఈ ఆల్బమ్ ఒక్క U.S.లోనే 1.5 మిలియన్ కాపీలకు పైగా అమ్ముడైంది.
2004లో డఫ్ శృంగార హాస్యకథా చిత్రం "ఎ సిండ్రెల్లా స్టోరీ"లో నటించింది. ఈ చిత్రానికి సమీక్షలు ప్రతికూలంగా వచ్చినప్పటికీ, బాక్సాఫీసు వద్ద మాత్రం ఒక రకంగా కాసుల వర్షం కురిపించింది. డఫ్ నటనకు విమర్శకులు సైతం ముగ్ధులయ్యారు. తర్వాత ఏడాది "రైజ్ యువర్ వాయిస్" చిత్రంలో ఆమె నటించింది. ఒక నాటక చిత్రంలో నటించడం ఆమెకదే తొలిసారి. డఫ్ తన గత చిత్రాల కంటే మరింత పరిణతి చెందిన మరియు గంభీరమైన పాత్రలో కన్పించినందుకు ఆమెను పలువురు విమర్శకులు కొనియాడారు. ఈ చిత్రం కూడా తీవ్ర విమర్శలపాలైంది. ఆమె నటన పరంగా పెద్దగా ప్రాముఖ్యం లేని పలు సమీక్షలు వచ్చాయి. ప్రత్యేకించి, డిజిటల్ టెక్నాలజీతో విస్తరించిన ఆమె గాత్రం వల్ల ఏమి కన్పించిందని డఫ్ సంభాషణలపై విమర్శకులు విరుచుకుపడ్డారు. అదే ఏడాది "రైజ్ యువర్ వాయిస్" మరియు "ఎ సిండ్రెల్లా స్టోరీ" చిత్రాల్లో తన పాత్రలకు డఫ్ రజ్జీ నామినేషన్ ఫర్ వరెస్ట్ యాక్ట్రెస్‌గా ఎంపికయింది.
2005లో డఫ్ "ది పెర్ఫెక్ట్ మ్యాన్" అనే చిత్రంలో నటించింది. అందులో ఆమె విడాకులు తీసుకున్న మహిళ (హీథర్ లాక్‌లీర్) యొక్క పెద్ద కుమార్తెగా నటించింది. అదే ఏడాదిలో "ది పెర్ఫెక్ట్ మ్యాన్" మరియు "చీపర్ బై ది డజన్ 2" చిత్రాలకు డఫ్ రజ్జీ అవార్డ్కు తిరిగి ఎంపికయింది. 2006లో ఆమె వ్యంగ్య హాస్యకథా చిత్రం "మెటీరియల్ గర్ల్స్"లో నటించింది. అందులో తన సోదరి హేలీ డఫ్తో కలిసి ఆమె నటించింది. అందులో తమ పాత్రలకు డఫ్ మరియు ఆమె సోదరి హేలీ మరో రెండు రజ్జీ అవార్డులకు ఎంపికయ్యారు.
డఫ్ మూడో ఆల్బమ్ "మోస్ట్ వాంటెడ్" (2005)లో ఆమెకు నచ్చిన గత రెండు ఆల్బమ్‌ల్లోని పాటలు, రీమిక్స్‌లతో పాటు ది కిల్లర్స్ మరియు మ్యూజ్ వంటి రాక్ బ్యాండ్ల ప్రేరణతో రాసిన కొత్త పాటలు ఉన్నాయి. "టోటల్ రిక్వెస్ట్ లైవ్" కార్యక్రమం సందర్భంగా, అది గ్రేటెస్ట్ హిట్స్ ఆల్బమ్ కాదని డఫ్ స్పష్టం చేసింది. అయితే కొత్త ఆల్బమ్‌ను విడుదల చేయాల్సిన తరుణం ఆసన్నమైందన్న విషయాన్ని ఆమె లేబుల్‌ ఆమెకు సూచించింది. గుడ్ చార్లోట్టీ సభ్యులైన నిర్మాతలు జోయెల్ మద్దెన్ మరియు అతని సోదరుడు బెంజీలతో కలిసి కొత్త పాటలను రాయడం ద్వారా డఫ్‌కు తన ఇతర గత విడుదలల కంటే "మోస్ట్ వాంటెడ్" పై అత్యంత సృజనాత్మక నియంత్రణ పెరిగింది. ఈ ఆల్బమ్ "బిల్‌బోర్డ్" 200లో అగ్రస్థానాన్ని అధిష్టించింది. తద్వారా అది కెనడాలో ఆమె మూడో నెంబర్‌వన్ తెరంగేట్ర ఆల్బమ్‌గా నమోదైంది. "4ఎవర్" ఆల్బమ్ 2006లో విడుదలయింది. "మెటీరియల్ గర్ల్స్" చిత్రం కోసం డఫ్ కొత్త పాటలను రికార్డు చేసింది. అందులో తన సోదరితో కలిసి రికార్డు చేసిన టింబాల్యాండ్ నిర్మించిన మడోన్నా "మెటీరియల్ గర్ల్" ప్రధాన పాట ఒకటి.
"స్టిల్ మోస్ట్ వాంటెడ్" పర్యటన సందర్భంగా, ఆమె మెక్సికోలోని గ్వాడలజరాలో ప్రదర్శన ఇచ్చింది. అక్కడ "రిబెల్డీ" అనే బుల్లితెర ధారావాహికంలో ఒక సంక్షిప్త పాత్రను కూడా ఆమె పోషించింది. అంతేకాక 2007లో ది ఆండీ మిలోనకిస్ షో కార్యక్రమం యొక్క మూడో సీజన్ ప్రీమియర్‌కు ఆమె అతిథిగా హాజరయింది. ఏప్రిల్, 2008లో CW నెట్‌వర్క్స్ "బెవర్లీ హిల్స్, 90210" ఉపఉత్పన్నంలో అన్నీ మిల్స్ ప్రధాన పాత్రను చేయమంటూ డఫ్‌ను కోరడం జరిగింది. అయితే టీన్ పాప్‌కు వెలుపల ప్రాజెక్టులపై తాను ఆసక్తి కనబరుస్తున్నానంటూ ఆమె దానిని తోసిపుచ్చింది. అంతేకాక ఆమె IMG మోడల్స్ న్యూయార్క్‌ మోడల్‌గా ఒప్పందం కుదుర్చుకుంది.
డఫ్ తన మూడో స్టూడియో ఆల్బమ్ "డిగ్నిటీ" కోసం కారా డియోగ్వార్డితో కలిసి పాటలు రాసింది. రెట్ లారెన్స్, టిమ్ & బాబ్ మరియు రిచర్డ్ విజన్లతో కలిసి దానికి కారా డియోగ్వార్డి సహ నిర్మాతగా వ్యవహరించాడు. తన గత ఆల్బమ్‌లతో పోల్చితే ఇది "మరింత నృత్యరూపకం"గా ఉంటుందని మరియు దాని కోసం పలు సమర్థవంతమైన సంగీత పరికరాలను ఉపయోగించామని డఫ్ వెల్లడించింది. తన ఆల్బమ్ గురించి ఆమె ఇలా అన్నది, "మేం ఏమి చేస్తున్నామన్న విషయం ఎలా చెప్పాలో కచ్చితంగా నాకు తెలియదు, అయితే ఇది చాలా తమాషాగానూ, సరికొత్తగానూ మరియు భిన్నంగానూ ఉంటుంది. ఒక విధంగా నాకు కొత్తదని చెప్పొచ్చు. ఇది నిజంగా నిబ్బరమైనది". 2005 ఆఖర్లో డఫ్ సోదరీమణులు కంప్యూటర్ యానిమేటెడ్ హాస్యకథా చిత్రం "ఫుడ్‌ఫైట్!"కు తమ గాత్రాలు అరువిచ్చారు. లయన్స్ గేట్ ఎంటర్‌టైన్‌మెంట్ సంస్థ పంపిణీ చేయనున్న ఈ చిత్రం విడుదల తేదీపై ఇంకా నిర్ణయం తీసుకోలేదు. చిత్ర దర్శకుడు ల్యారీ కసనోఫ్ ఇలా అన్నాడు, "డఫ్ సోదరీమణులు ఈ చిత్ర తారాగణంలో భాగం కావడం ఉద్వేగానికి గురిచేస్తోంది". "వార్, Inc." చిత్రంలో జాన్ కుసాక్ సరసన డఫ్ నటించింది. ఈ చిత్రం లాస్‌ఏంజిల్స్ మరియు మన్‌హట్టన్ థియేటర్లలో 23 మే 2008న విడుదలయింది.
7 సెప్టెంబరు 2007న "మచ్ఆన్‌డిమాండ్" కార్యక్రమం సందర్భంగా, "అకార్డింగ్ టు గ్రేటా" మరియు "వాట్ గోస్ అప్" అనే రెండు చిత్రాల్లో తాను నటించబోతున్నట్లు డఫ్ ప్రకటించింది. జూన్, 2008లో పోలాండ్ సోదరులు రూపొందిస్తున్న హాస్యకథా చిత్రం "స్టే కూల్" తారాగణంతో డఫ్ జతకట్టింది. వినోవా రైడర్, మార్క్ పోలిష్, సీన్ ఆస్టిన్, చెవీ చేజ్ మరియు జాన్ క్రియర్లతో కలిసి ఆమె నటించింది. అందులో సెక్సీ హైస్కూల్ సీనియర్‌గా అభివర్ణించే శాస్టా ఓ నీల్ పాత్రను ఆమె పోషించింది. ఈ చిత్రం 2009లో విడుదలయింది.
నవంబరు, 2008లో డఫ్ రెండో గ్రేటెస్ట్ హిట్స్ ఆల్బమ్ "బెస్ట్ ఆఫ్ హిల్లరీ డఫ్" విడుదలయింది. డెపిచీ మోడ్ బ్యాండ్‌కు చెందిన "పర్శనల్ జీసస్"ను తలపించే ఈ ఆల్బమ్‌లోని తొలి పాట "రీచ్ అవుట్" మాత్రం అంతకుముందు నెలలో విడుదలయింది. ఇది డఫ్ యొక్క విజయవంతమైన మూడో #1 నృత్యగీతంగా నిలిచింది. తన రికార్డు లేబుల్ హాలీవుడ్ రికార్డ్స్‌ను ఆరేళ్ల వినియోగం తర్వాత విడిచిపెడతానని డఫ్ ఆ తర్వాత ప్రకటించింది. డిసెంబరు, 2008లో తన తదుపరి ఆల్బమ్‌పై కసరత్తు ప్రారంభిస్తానని ఆమె MTVకి తెలిపింది.
జనవరి, 2009లో ఇండీ పాప్ ప్రతిష్టాత్మక చిత్రం "బోనీ & క్లైడ్" అనువర్తనమైన "ది స్టోరీ ఆఫ్ బోనీ అండ్ క్లైడ్" లో నటిస్తానని ఆమె ప్రకటించింది. ఏప్రిల్, 2009లో "ప్రావిన్సెస్ ఆఫ్ నైట్" చిత్రంలో డఫ్ పాల్గొంది. అదే పేరుతో విలియం గేరాసిన పుస్తకం ఆధారంగా ఈ చిత్రం తెరకెక్కుతోంది. అందులో డఫ్ ఒక సంకరమైన, మధ్యం బానిసయైన తల్లికి కుమార్తెగా రావెన్ హాఫక్రీ పాత్రను పోషిస్తోంది. ఏడు ఘట్టాల వ్యవధిలో ముగిసిపోయే ఒక కార్యక్రమంలో హాలీవుడ్ నటి ఒలీవియా బుర్కీ పాత్రను చేయడానికి డఫ్ ఒప్పందం కుదుర్చుకుంది. ఒలీవియా బుర్కీ "గాసిప్ గర్ల్" అనే ధారావాహికంలో సంప్రదాయ కళాశాల అనుభవాన్ని వెదుక్కుంటూ, NYUలో చేరి, వానెస్సా (జెస్సికా జోర్)తో కలవడం ద్వారా విశ్రమించే ఒక నటి.
ఆగస్టు, 2009లో డానియల్ బ్రాడ్‌స్కై రాసిన "డైరీ ఆఫ్ ఎ వర్కింగ్ గర్ల్" పుస్తకం ఆధారంగా గిల్ జంగర్ రూపొందించిన శృంగార హాస్యకథా చిత్రం "ది బిజినెస్ ఆఫ్ ఫాలింగ్ ఇన్ లవ్"లో డఫ్ నటించనున్నట్లు వార్తలొచ్చాయి. ABC ఫ్యామిలీ బుల్లితెరపై ఈ చిత్రం త్వరలోనే దర్శనమివ్వనుంది. సూటులు ధరించే పురుషుల డేటింగ్‌ (కలిసి తిరగడం) గురించి ఒక కథనం రాస్తున్న సమయంలో ప్రేమను పొందగలననే ఆశతో వ్యాపార ప్రపంచంలో రహస్యంగా కార్యకలాపాలు నిర్వహించే ఒక ఫ్యాషన్ రిపోర్టర్‌గా ఈ చిత్రంలో డఫ్ నటించింది. సెప్టెంబరు, 2009లో DKNY జీన్స్‌తో కలిసి ఫెమ్మీ ఫర్ DKNY పేరుతో డఫ్ రెండో దుస్తుల సముదాయాన్ని ఆవిష్కరించింది. అంతేకాక తన వయసులో ఉండే అమ్మాయిల కోసం వివిధ రకాల దుస్తులను రూపొందించాలని కూడా ఆమె నిర్ణయించుకుంది.
అమెరికా సంయుక్తరాష్ట్రాల్లోని టార్గెట్, ఆస్ట్రేలియాలోని కెమార్ట్, కెనడాలోని జెల్లర్స్ మరియు దక్షిణాఫ్రికాలోని ఎడ్గార్స్ స్టోర్స్ ద్వారా దుస్తులను పంపిణీ చేసే విధంగా మార్చి, 2004లో "స్టఫ్ బై హిల్లరీ డఫ్" పేరుతో దుస్తుల సముదాయాన్ని డఫ్ ఆవిష్కరించింది. తొలుత దుస్తుల సముదాయంగా కార్యకలాపాలు మొదలుపెట్టిన ఈ సంస్థ తర్వాత యువకులు మరియు పిల్లలను లక్ష్యంగా చేసుకుని గృహోపకరణాలు, సుగంధాలు మరియు బంగారు ఆభరణాల వ్యాపారం వరకు విస్తరించింది. 2007లో స్టార్‌డాల్.కామ్ అనే వెబ్‌సైటు ఒక కాగితపు బొమ్మ (అందులో హిల్లరీ డఫ్ సొంత బొమ్మ కూడా ఉంది)కు బట్టలు తొడిగే అవకాశాన్ని వినియోగదారులకు కల్పిస్తూ, వారి సమీక్షార్థం దానిని ఏర్పాటు చేసింది.
ప్లేమేట్స్ టాయ్స్ సంస్థ ఆమె రూపంతో తయారు చేసిన ప్రసిద్ధ బొమ్మను 2004లో విడుదల చేసింది. 2006 ఆఖర్లో మట్టెల్ సంస్థ హిల్లరీ డఫ్ బార్బీ(ఫ్యాషన్ బొమ్మ) బొమ్మను విడుదల చేసింది. ఫ్యాషన్ డిజైనర్‌గా గతంలో గతంలో బార్బీ బొమ్మలకు దుస్తులను తయారు చేసిన ఆమె తన రూపంతో ఒక బొమ్మ విడుదలవడంతో ఇప్పటికే తమ సొంత ప్రసిద్ధ బొమ్మలను కలిగి ఉన్న రీసీ విథర్‌స్పూన్, బియోన్స్ నోలెస్ మరియు లూసిల్లే బాల్ ల సరసన చేరింది.
సెప్టెంబరు, 2006లో డఫ్ తన సుగంధం "విత్ లవ్... హిల్లరీ డఫ్"ను విడుదల చేసింది. దానిని ఎలిజబెత్ ఆర్డెన్ సంస్ధ పంపిణీ చేస్తోంది. ఈ సుగంధం తొలుత U.S.లోని మెకేస్‌లో మాత్రమే విక్రయించబడింది. తర్వాత జపాన్ మరియు కెనడా వంటి ఇతర దేశాల్లోనూ అమ్ముడవుతోంది. "విత్ లవ్...హిల్లరీ డఫ్" పరిమళం 2006 ఆఖర్లో U.S. డిపార్ట్‌మెంట్ స్టోర్స్‌లో విడుదలయిన మూడు అత్యుత్తమ విక్రయ సుగంధాల్లో ఒకటి. 2007లో "ర్యాప్డ్ విత్ లవ్" పేరుతో వేసవి కానుకగా ఒక సుగంధ పరిమళాన్ని విడుదల చేస్తున్నట్లు డఫ్ వెల్లడించింది. జనవరి, 2008లో అది విడుదలయింది. వేసవి కానుకగా ప్రకటించిన పరిమళం ప్రేమికుల దినోత్సవం సందర్భంగా సకాలంలోనే విడుదలయింది.
డఫ్ మరియు తన పెంపుడు కుక్క లోలా దర్శనమిచ్చిన ఎలక్ట్రానిక్ ఆర్ట్స్ గేమ్"" అక్టోబరు, 2006లో విడుదలయింది. ఈ గేమ్ ఊరడింపు వెర్షన్లలో డఫ్ పాత్ర బహిరంగ ప్రదేశాలను సందర్శించడం మరియు కంప్యూటర్ అనుకరణ ద్వారా ఆమె మరియు లోలాతో సంభాషించే విధంగా ప్లేయర్లకు అవకాశం కల్పిస్తుంది. జంతు హక్కుల సంస్థ, "జంతు సంక్షేమ సమితి" డఫ్‌తో పాటు ప్యారిస్ హిల్టన్ మరియు జెస్సికా సింప్సన్ వంటి ప్రముఖులు తమ కుక్కలను పెంపుడు జంతువులుగా కాకుండా ఫ్యాషన్ వస్తువులుగా ప్రదర్శించడాన్ని తీవ్రంగా దుయ్యబట్టాయి.
డఫ్ పలు అనేక సేవాసంస్థల కార్యక్రమాల్లో పాలుపంచుకుంటోంది. ఆమె జంతు హక్కుల పోరాటకర్త మరియు కిడ్స్ విత్ ఎ కాజ్ సభ్యురాలు కూడా. అంతేకాక హరికేన్ కత్రినా బాధితులకు ఆమె $250,000 సాయం చేసింది. 2005లో దక్షిణ ప్రాంతాన ఉన్న హరికేన్ కత్రినా బాధితులకు ఆమె 2.5 మిలియన్లకు పైగా ఆహార పొట్లాలను అందజేసింది. USA హార్వెస్ట్ సంస్థతో కలిసి ఆహార పదార్థాలను పంపిణీ చేయడానికి డఫ్ ఆగస్టు, 2006లో న్యూ ఆర్లీన్స్ ప్రాథమిక పాఠశాలకు వెళ్లింది. అంతేకాక "అడ్రీ హెప్‌బర్న్ చైల్డ్ బెనిఫిట్ ఫండ్"కు సంబంధించిన సలహా విభాగం మరియు "కిడ్స్ విత్ ఎ కాజ్" సెలబ్రిటీ కౌన్సిల్‌లోనూ ఆమె పనిచేసింది. "దట్స్ సో గే" వంటి LGBT వ్యతిరేక పదజాలాన్ని యువత వాడకుండా నిరోధించడానికి యాడ్ కౌన్సిల్ మరియు GLSEN చేపట్టిన ప్రజా సేవా కార్యక్రమం థింక్ బిఫోర్ యు స్పీక్ ప్రచారంలో డఫ్ పాల్గొంది. జూలై, 2009లో కొలంబియా రాజధాని బొగోటా పిల్లల యువ ప్రచారకర్తగా డఫ్ ప్రకటించబడింది. యువ ప్రచారకర్తగా ఆమె ఆ దేశంలో పేద పిల్లలకు ఆహార పొట్లాలను పంచుతూ, ఐదు రోజులు గడుపుతుంది.
తాను జంతు హక్కుల బలమైన మద్దతుదారు అని డఫ్ పలుమార్లు ఉద్ఘాటించింది. ఒకవేళ ప్రముఖవ్యక్తి కాకుంటే మీరు ఏమి చేసి ఉండేవారని అడిగితే, దానికి ఆమె ఇలా బదులిచ్చింది. "యుక్త వయసులో ఉండగా పశు వైద్యురాలు కావాలని నేను ఎప్పుడూ అనుకునేదాన్ని. అయితే అక్కడ జంతువులు చనిపోతున్నాయని, అందువల్ల అది నాకు తగ్గ ఉద్యోగం కాదని తర్వాత నేను అర్థం చేసుకున్నాను. కచ్చితంగా పిల్లలు లేదా జంతువులు లేదా అలాంటిదే కావొచ్చు."
జూన్,2006లో "ఎల్లీ" సంచికతో ఇంటర్వూ సందర్భంగా, డఫ్ చెప్పినట్లు ఈ విధంగా ఉటంకించబడింది: "...(కన్యత్వం) అనేది కచ్చితంగా నా గురించి నేను ఇష్టపడే ఒక విషయం. అంటే నేను సెక్స్ గురించి ఆలోచించనని దానర్థం కాదు, ఎందుకంటే ప్రతి ఒక్కరికి అది ఉంటుందని నాకు తెలుసు మరియు అందులో నీవు ఇమడిపోవాలని అనుకుంటావు". అయితే డఫ్ తర్వాత మచ్‌మ్యూజిక్‌తో ఈ విధంగా అన్నది. సదరు కథనంలో నేను వెల్లడించని కొన్ని వ్యాఖ్యలను నాకు ఆపాదించారు. అంతేకాక ఆ విషయం "కచ్చితంగా నేను మాట్లాడిన దానికి సంబంధించినది మాత్రం కాదు..." 2008లో "మేగ్జిమ్" సంచికకు ఇచ్చిన ఇంటర్వూలోనూ ఆమె సదరు వ్యాఖ్యలను మరోసారి ఖండించింది.
డఫ్ 2001లో గాయకుడు ఆరాన్ కార్టర్‌తో కలిసి తిరగడం(డేటింగ్) మొదలుపెట్టింది. "లిజ్జీ మెక్‌గ్యూరీ" లోని క్రిస్మస్ ఘట్టంలో కార్టర్ అతిథి పాత్ర సందర్భంగా వారిద్దరూ సెట్స్‌లో కలుసుకున్నారు. అయితే రెండేళ్ల తర్వాత వారి మధ్య బంధం తెగిపోయింది. లిండ్సే లోహన్ కోసమే డఫ్‌ను కార్టర్ వదిలేశాడనే వార్త అప్పట్లో వినిపించింది. అనంతరం లోహన్‌తో తెగదెంపులు చేసుకున్న కార్టర్ తిరిగి డఫ్‌తో ప్రేమ కార్యకలాపాలు మొదలుపెట్టాడు. డఫ్‌ను ఆమె స్నేహితురాలితో కలిసి మోసం చేశానని కార్టర్ తర్వాత ప్రకటించాడు. ఆ కారణంగా డఫ్ "గుండె పగిలిపోయింది". అందువల్ల అతను తన చర్యలకు "క్షమాపణ" చెప్పుకున్నాడు.
2004లో గుడ్ చార్లోట్టీ గాయకుడు జోయెల్ మద్దెన్‌తో కలిసి తిరగడం డఫ్ ప్రారంభించింది. వారిద్దరి గురించి పలు సంచికల్లో సుదీర్ఘ కాలం పాటు వచ్చిన ఊహాజనిత కథనాల నేపథ్యంలో డఫ్ తల్లి సుసాన్ వారి బంధంపై జూన్, 2005లో "సెవంటీన్" సంచికకు ఇచ్చిన ఇంటర్వూలో ఒక ప్రకటన చేసింది. డఫ్, మద్దెన్ నవంబరు, 2006లో విడిపోయారు. అదే ఏడాది డఫ్ తండ్రి దాంపత్యద్రోహానికి పాల్పడ్డాడనే కారణంతో ఆమె తల్లిదండ్రులు పెళ్లయిన 22 ఏళ్ల తర్వాత విడిపోయారు. వారు విడిపోవడం వల్ల తనకు కలిగిన మానసిక బాధను డఫ్ "స్ట్రేంజర్" మరియు "జిప్సీ విమన్" పాటల్లో ప్రస్తావించింది.
2007లో NHL ఆటగాడు మైక్ కామ్రీతో డఫ్ డేటింగ్ మొదలుపెట్టింది. అతను పాల్గొనే గేమ్స్‌కు ఆమె తరచూ హాజరయ్యేది. డఫ్ 20వ పుట్టినరోజు సందర్భంగా కామ్రీ ఆమెకు ఒక మెర్సీడెజ్-బెంజ్‌ కారును బహుకరించాడు.